《夜坐不寐听雨》
明代·朱诚泳

积雨兼旬未放晴，瓦沟银竹势如倾。楼头画鼓三更尽，窗下残灯一点明。

诗客此时偏得句，旅人今夕不胜情。悬知足慰三农望，稼穑今秋定有成。

作者简介：（1458—1498）安徽凤阳人。明宗室。号宾竹道人。太祖第二子秦王朱樉玄孙。弘治元年袭封秦王。长安有鲁齐书院，久废，诚泳别易地建正学书院，又于其旁建小学，择军士子弟延儒生教授。工诗。著有《经进小鸣集》。卒谥简。